Diari Oficial de la Generalitat Valenciana


Sumari del DOGV 9761, del 08-01-2024 (2023/12938)

RESOLUCIÓ de 24 de novembre de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació de l'herència d'Héctor Gustavo Rincón Guarín per la Generalitat. ABI 124/2022.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12655


Data del document
:   24-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 24 de novembre de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació de l'herència d'Héctor Gustavo Rincón Guarín per la Generalitat. ABI 124/2022. [2023/12748]  
Antecedents de fet  
  
La Conselleria d'Hisenda, Economia i Administració Pública ha tingut coneixement, mitjançant un escrit presentat per Francisco Huerta Gorbe, de la defunció d'Héctor Gustavo Rincón Guarín el 21 de maig de 2013, en estat de vidu, el qual havia atorgat testament a favor de la seua esposa. Consta el certificat de defunció d'aquesta última, que li va premorir, i que havia atorgat testament a favor del seu espòs.  
Queda acreditat l'empadronament del causant a l'Ajuntament de Requena i no coneixent-se, en principi, més persones amb dret a heretar, amb data 14 de febrer de 2023 el director general de Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Héctor Gustavo Rincón Guarín, que es va publicar en el Diari Oficial de la Generalitat Valenciana de 2 de març de 2023 i es va exposar en el tauler d'edictes dels ajuntaments de València des del 17 de febrer fins al 20 de març de 2023 i el de Requena des del 21 de febrer fins al 20 de març de 2023.  
  
Amb data 27 d'octubre de 2023, es trasllada a l'Advocacia General de la Generalitat una proposta de resolució d'acceptació, a l'efecte que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 15 de novembre de 2023, es rep un informe favorable.  
  
Fonaments de dret  
  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua d'Héctor Gustavo Rincón Guarín i adjudicar-se els béns i drets de l'herència, obtingut informe favorable de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Finca número 10/40197, inscrita en el Registre de la propietat de Requena, tom 413, llibre 247, foli 88. Habitatge situat en l'avinguda Arrabal, 48, de Requena. Referència cadastral: 2128446HA8354B9105VH. Ple domini.  
S'integra el traster número sis.  
- Finca número 40664, inscrita en el Registre de la propietat de Requena, foli 126, llibre 253, tom 425.  
Semisoterrani situat en l'avinguda Arrabal, 48, de Requena. Referència cadastral: 7117026DG4889K0566UN. 1/6 part indivisa.  
- Finca número 42513, inscrita en el Registre de la propietat de Requena, tom 448, llibre 264, foli 4.  
Habitatge situat en l'avinguda Lamo d'Espinosa, número 19; segons certifica l'Ajuntament de Requena, és el número 21. Ple domini.  
Hi és annex inseparable el traster assenyalat amb la lletra T. Finca número 10/42983/7. 1/13 part indivisa.  
Referència cadastral de les finques número 42041 i la número 10/42390/7: 9290828OU5964E8978TU.  
- Figura com a titular d'un compte en el Banco de Santander, amb saldo, en data 16 de febrer de 2023, de 143.489, 59 €.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la persona causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas dels béns immobles que integren el cabal relicte, procedir a alienar-los.  
  
Sisé  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestada, en el qual s'integraran la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 24 de novembre de 2023.- El director general de Patrimoni: Antonio Joaquín Woodward Poch.